**Након емитовања филма**

Ученици у дијаспори били су мотивисани да нам објасне доживљај филма, да напишу ћириличним писмом наслов филма и потпишу речи које су запамтили и обогате свој речник. Најмађи су документовали цртежима, својим потписима и речима које су знали да напишу. Понекад су мешали ћирилицу и латиницу нарочито исписујући име земље латиницом.Трудили су се да са што више речи опишу своје утиске, односно објасне свој цртеж, излажући пред таблом и публиком присутном у учионицама. На другачији начин су упознали културу о којој уче и о којој слушају у породици – вршњачким, едукативним филмом у коме су препознали елементе онога што су добијали као истраживачки задатак на часовима.

Активно учешће родитеља у радионици је било инспиративно. Истичем маму из Шорндорфа,председницу Савета, која је и сама направила краћи филм о све три радионице , а који је ушао у Пројекат и такође допринео првој републичкој награди. Такође, ово је један значајан документ важности који је радионица имала у образовном и животном смислу. Писане „најаве“ за филм које су родитељи радили на радионици били су врста модела и закључка за све учеснике шта је оно што треба чувати,неговати и спознати као културно наслеђе.

Занимљиво за све нас који радимо овај посао у дијаспори је закључак који је извела колегиница из београдске школе, партнер у Пројекту, којој је ово био први сусрет са децом из дијаспоре:

„Стање на терену је показало да деца имају велико поштовање према језику и народу коме припадају њихови родитељи и старији у фамилији, али комуницирају међусобно на немачком језику. За време радионица примећено је да и са родитељима, онда када нису сигурни у решење или када не могу да пронађу адекватну реч говоре на немачком.Закључак са сваке радионице је и био апел родитељима да су они ти који на првом месту су задужени за неговање и очување српског језика који је национално обележје.

Рад наставника српског језика и књижевности је озбиљан, веома напоран и одговоран. Основни задатак је да деца која су делом германизована и теже ка томе, пожеле и да радо долазе у допунску школу након обавеза у немачкој школи и слободних активности.Анимирати различите узрасте у једној групи у месту где се одржава настава захтева потпуну посвећеност и максималну сконцентрисаност.Уџбеници који су заванична препорука Министарства просвете су писани научним стилом,препуни података које прво треба прочитати , а о редродукцији је теже говорити у односу на усвојеност језика. Радом колегинице Биљане Петровић, према бројности полазника, а и према сведочењу родитеља успоставила се основна улога допунске школе. Тактично, одлучно, са извесним успостављеним редом на часу она је успела да деца усвоје и да знају да препознају оне циљеве и задатке који су прописани Планом и програмом за њихов узраст.Великим педагошким искуством и неоспорном сручношћу је покренула нови однос родитеља и деце према српској,допунској школи , непрестано докуметнтујући њихова постигнућа и вреднујући их на стимулативан начин. Зато, деца се радо враћају оном што је њихово културно наслеђе – језику и писму! Тако да се кроз ове врсте слободних активности, према пропсаном плану може уочити радна навика, брижљиво бележење у уредним свескама, однос према књизи, отвореност за иновативне приступе настави и спреност да се образовно – васпитни рад на српском језику осети као функционалан и као део сасвим другачијег, личног односа према земљи порекла, који доносе самосталним промишљањем.“

О свим детаљима овог истраживања, моћи ћете читати у часопису „Свет речи“.